Elva Ambía

Elva Ambía (Ilwa Ampiya) sutiyuq warmiqa (1941 watapi paqarisqa Wankawillka suyupi) piruwanu qhichwa simipi kastilla simipipas qillqaqmi, sumaq qillqay yachaqpas.

Elva Ambía, Wankawillka suyupi paqarirqaspapas, Apurimaq suyupi Chinchiru llaqtapis wiñarqan. Sipas kachkasparaq, Lima llaqtatas rirqan llamk'anapaq, chaymantataq, 22 watayuq kachkaspa, Hukllachasqa Amirika Suyukunaman. New York llaqtapi p'acha phawrikapis llamk'arqan, waki yanapay wasikunapipas, yachay wasikunapipas. Ñawiriy wasikunapi qhichwa simipi liwrukunata maskaspa, mana imatapas tarirqan. Chaymantapacha chay qhichwa simita New York llaqtapi mast'arinapaq llamk'arqan. 2012 watapi huk piruwanu runakunawan Quechua Collective of New York nisqatam t'iksirqan. Chay runakunawan kuskaqa New York llaqtapi rimay llamk'ana wasikunatam, kawsaysaphi tukuriykunatam, yachay wakichiykunatapas ruran.

2015 watapi rurasqa Viviendo con el Quechua/Living Quechua nisqa pilikulam Elva Ambíap rurayninkunamanta willan. 2018 watapi Elva Ambía Qhichwa Huñunakuy nisqap Qhichwa Suñaynintam chaskirqan. 2017 watapi Elvaqa Qoricha nisqa liwruchatam uyaycharqan, wawakunapaq, kimsa rimaykunapi: qhichwa, kastillanu, inlis.

 Qillqasqankuna 
 Qoricha (Smithsonian Institution, 2019) 

 Pukyukuna 

 Kaypipas qhaway 
Qhichwa simi kapchiy

Katiguriya:Qillqaq (Piruw)
Katiguriya:Qillqaq (Qhichwa simi)
Katiguriya:Qhichwa rimaq
Katiguriya:Warmi
Katiguriya:Paqarisqa 1941